**CSÓLYOSPÁLOSI KÖZÖS ÖNKORMÁNYZATI HIVATAL**

 **KÖZBESZERZÉSI SZABÁLYZATA**

## 1. Általános rendelkezések

 A közpénzek ésszerű felhasználása átláthatóságának és széles körű nyilvános ellenőrizhetőségének megteremtése, továbbá a közbeszerzések során a verseny tisztaságának biztosítása érdekében a képviselőtestület a közbeszerzésekről szóló 2015. évi CXLIII. törvény (továbbiakban Kbt.) 27. § - ban meghatározott kötelezettségének eleget téve alkotja meg szabályzatát.

1. **A szabályzat hatálya**

 **1.1.)** Jelen szabályzat hatálya Csólyospálosi Közös Önkormányzati Hivatal Kbt. hatálya alá tartozó közbeszerzéseire terjed ki.

**2. Közbeszerzési terv**

**2.1.)**Annak megállapítására, hogy az ajánlatkérők adott költségvetési évben, mely esetekben kötelesek a Kbt. rendelkezéseit alkalmazni, illetve a Kbt. mely része szerint kell eljárni, közbeszerzési tervet kell készíteni.

**2.2.)** A közbeszerzési tervet a jegyző készíti el.

**2.3.)** A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét.

Az ajánlatkérő a közbeszerzési tervben nem szereplő közbeszerzésre, vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény, vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

**2.4.)** A közbeszerzési terv nyilvánosságára, megőrzési idejére, megküldésére egyebekben a Kbt. 42. – 43. §-ban foglaltakat kell megfelelően alkalmazni.

**2.5.)** Az értékhatárokat a mindenkor érvényes Kbt. alapján kell alkalmazni.

**2.6.)** Az eljárási rend lehet: közösségi, vagy nemzeti eljárási rend.

**3. A közbeszerzési eljárás általános szabályai**

**3.1.)** Jelen szabályzat hatálya kiterjed Csólyospálosi Közös Önkormányzati Hivatal (a továbbiakban: Hivatal) Kbt. hatálya alá tartozó árubeszerzéseire, szolgáltatás megrendeléseire, építési beruházásaira, valamint építési és szolgáltatási koncesszióira (a továbbiakban együttesen: beszerzéseire) terjed ki.

 **3.2.)** A Hivatal beszerzései során, ha azok értéke a Kbt. szerinti értékhatárt eléri vagy meghaladja, kötelesek a Kbt. valamint e szabályzat rendelkezései szerint eljárni, figyelemmel a Kbt.-ben nevesített kivételekre.

**4. A közbeszerzési eljárásban közreműködők**

**4.1.) Közbeszerzési bizottság: A** Hivatal nevében a Jegyző a Kbt. 27.§-ában foglaltaknak megfelelően legalább 3 tagú Bíráló Bizottságot hoz létre az alábbi feladatok ellátására:

**-** döntési javaslatot készít elő az ajánlatkérő nevében a közbeszerzési eljárásban döntést hozó Polgármester részére

**-** a döntési javaslatát jegyzőkönyvben rögzíti, melynek mellékletét képezhetik a tagok bírálati lapjai

**4.2.) Végső döntéshozó: A Polgármester** az aki jóváhagyja a bizottság által előkészített részvételi, illetőleg az ajánlattételi/ajánlati felhívást, jóváhagyja a beérkezett részvételi jelentkezések, illetőleg ajánlatok értékelését , döntést hoz az eljárás eredményéről. Eredményes eljárás esetén dönt a nyertes ajánlattevőről.

Az ajánlatkérő nevében az eljárást lezáró döntést meghozó személy nem lehet a bírálóbizottság tagja.

**4.3.) Közreműködő szakértő:** a Kbt.-ben meghatározott esetekben a közbeszerzési eljárások előkészítésében és lefolytatásában egyes jogok gyakorlására és kötelezettségek teljesítésére bevont más, külső személy vagy szervezet, így elsősorban a felelős akkreditált közbeszerzési szaktanácsadó, szakértő, lebonyolító.

Feladatai különösen:

**-** meghatározza a közbeszerzési eljárások tárgyát, becsült értékét

**-** meghatározza az alkalmazandó eljárási módot

**-** közreműködik a részvételi, illetve ajánlati vagy ajánlattételi felhívás előkészítésében

**4.4.) Megrendelő szervezet**: a beszerzés tárgyát ténylegesen igénylő szervezeti egység, amely a szerződés teljesítését igazolja.

**4.5.) Jegyző:**

**-** a Bíráló Bizottság javaslata alapján meghozza az eljárás során felmerülő közbenső döntéseket

- tárgyalásos eljárásban az Ajánlattevőkkel való tárgyalásban képviseli Ajánlatkérőt.

**5. A közbeszerzési eljárás lefolytatása, elbírálása**

**5.1.)** Az ajánlati/részvételi felhívás összeállításáról, hirdetményben történő közzétételéről, - külön jogszabályban meghatározott minta szerint -, valamint az eljáráshoz kapcsolódó dokumentum összeállításáról a közreműködő szakértő/lebonyolító gondoskodik. A Bizottság a 4.1.) pontban megfogalmazottaknak megfelelően látja e feladatát, előkészíti, vagy a megbízott külső szervezettel előkészítteti az összes eljárási cselekményt.

**6. Döntéshozatal**

**6.1.)** A közbeszerzési eljárás ***lezárására vonatkozó döntést*** a Polgármesterhozza meg. Ennek érdekében a Bíráló Bizottság írásbeli szakvéleményt terjeszt a Polgármester elé. A közbeszerzést lezáró döntésről jegyzőkönyv készül.

**6.2.)** Amennyiben a döntésre jogosult az írásbeli szakvéleménytől eltérő döntést hoz, azt írásban köteles indokolni, és az indokolást a közbeszerzési eljárás anyagához csatoltan, legalább öt évig meg kell őrizni.

**7. Eredményhirdetés**

**7.1.)** Az ajánlatkérő döntését követően a közreműködő szakértő készíti el – a külön jogszabályban meghatározott minta szerinti – írásbeli összegezést.

**7.2.)** Az ajánlatkérő a közreműködő szakértő útján köteles gondoskodni a Kbt.-ben meghatározott határidőn belül az eredmény kihirdetéséről, az írásbeli összegzés megküldésével

- a Kbt. előírásai betartásával az összegezésben észlelt bármely elírás (névcsere, hibás névírás, szám- vagy számítási hiba vagy más hasonló elírás) kijavításáról és a kijavított összegezés összes ajánlattevő részére történő megküldéséről,

 - külön jogszabályban meghatározott minta szerinti hirdetmény útján az eljárás eredményéről vagy eredménytelenségéről szóló tájékoztató közzétételéről.

 **7.3.)** A közbeszerzési eljárás a hirdetmény közzétételével, illetőleg ha a szerződéskötés később történik, a szerződéskötéssel zárul le.

**8. Szerződéskötés**

**8.1.)** Eredményes közbeszerzési eljárás alapján a szerződés írásban köthető meg, az ajánlati felhívás, a dokumentáció és az ajánlat tartalmának megfelelően. Rész-ajánlattétel esetén a részek tekintetében adott nyertesekkel kell a szerződést megkötni.

**8.2.)** Szerződéskötésre az ajánlati felhívásban meghatározottak és a Kbt. 131. §-ban foglaltak szerinti időpontban kerülhet sor.

**9. Éves statisztikai összegzés**

**9.1.** Az egy költségvetési év alatt lefolytatott közbeszerzésekről éves statisztikai összegezést kell készíteni. Az összegezést a tárgyévet követő év május 31. napjáig meg kell küldeni a Közbeszerzési Hatóságnak. Az összegezés elkészítéséért, Közbeszerzési Hatóság részére megküldéséért a jegyzőfelelős.

**10. Nyilvánosság a közbeszerzési eljárásban**

A Kbt. 42-43. § - ben foglalt ajánlatkérői kötelezettségek betartásáért a jegyző felelős.

Az ajánlatkérő minden egyes közbeszerzési eljárási cselekményt köteles dokumentálni.

A közbeszerzési eljárás előkészítésével, lefolytatásával és a szerződés teljesítésével kapcsolatban keletkezett összes iratot írásban, vagy az eljárási cselekmények elektronikus gyakorlása esetén külön, a Kbt. felhatalmazása alapján alkotott jogszabály szerint elektronikusan, a közbeszerzési eljárás lezárulásától, illetőleg a szerződés teljesítésétől számított öt évig meg kell őrizni.

Ha a közbeszerzéssel kapcsolatban jogorvoslati eljárás indult, az iratokat annak jogerős befejezéséig, de legalább öt évig meg kell őrizni.

**11. Záró rendelkezések**

Jelen Közbeszerzési Szabályzatot az Önkormányzat 21/2017.(III.27.)Kt.sz.határozatával fogadta el, rendelkezéseit 2017. március 27. napjától kell alkalmazni.

A jelen szabályzatban nem szabályozott kérdések tekintetében a Kbt. és ahhoz kapcsolódó jogszabályok rendelkezései irányadóak. Jelen szabályzat 2017. március 27. napján lép hatályba.

Csólyospálos, 2017. március 27.

( : Á. Fúrús János : ) ( : dr. Szöginé dr. Lajkó Erika : )

 polgármester jegyző